T A R T A L O M J E G Y Z É K

Havi gazdasági adatok

A hazai építőipar 1999. évi teljesítménye	3
A fafeldolgozó-ipar készletei	4

E U   hírek

CEI-Bois hírek	5

Hazai hírek és eseménynaptár

Együttműködési megállapodás az OAFSZ és a FAGOSZ között	7
Új tagok a FAGOSZ-ban	7
Rendezvények	8
Keres-Kínál	8

A hazai építőipar 1999. évi teljesítménye

Az építőipari termelés volumene 1999-ben 6,1%-kal haladta meg az 1998. évit. Az év folyamán - mint ahogy azt a grafikon is mutatja – hónapról-hónapra nőtt az építőipar teljesítménye. Mindössze 2 hónap, az augusztus és az október, mutatott némi visszaesést. Az éves növekedésben meghatározó szerepe volt a befejező építés (25%-os bővülés), ill. a 13,1%-os növekedést felmutató épületgépészeti szerelés alágazatnak. Az egész építési-szerelési tevékenység 2/3-át adó szerkezetkész épületek építése és egyéb építmények építése alágazat átlag alatti (2,7%) volumennövekedést mutatott. Az építőipari cégek szerződésállománya 13,1%-kal haladta meg az előző évit, ennek eloszlása azonban nem volt egyenletes, az első nyolc hónapban meghaladta, míg az utolsó négy hónapban alulmúlta az 1998 évi értéket. Tavaly az építési-szerelési tevékenység árai 10,3%-kal emelkedtek (ez alig haladta meg az éves inflációs szintet), és valamivel elmaradt az 1998 évi 10,9%-os árnövekedéstől.
Forrás: Világgazdaság, 2000. Febr. 22.

Az építőipari tevékenységen belül a lakásépítés már nem mutat olyan kedvező képet. A kiadott építési engedélyek száma ugyan jelentősen, 30%-kal emelkedett 1999-ben 1998-hoz képest, a felépített lakásokra kiadott lakhatási engedélyek száma azonban mintegy 5%-kal elmaradt az előző évitől, újabb negatív rekordot döntve meg ezzel. Az, hogy a lakásépítési engedélyek száma meghaladja a ténylegesen használatba vett lakások számát nem új keletű tendencia, hét éve tartó folyamatról van szó. A korábbiakat jelentősen meghaladó különbség teszi szükségessé e tény említését. Szakértők szerint ez a tény feltehetően a tavaly év elején beharangozott új lakásépítési támogatással hozható összefüggésbe. Az új támogatási formákra számítva, sokan már a második negyedévben kiváltották az építési engedélyt, azonban ténylegesen csak novemberben ‑ a támogatási rendszer nyilvánosságra hozatalakor ‑ derült ki, hogy a kedvezmények csak a 2000. február elseje után megkezdett építkezésekre érvényesek. Erre utal az is, hogy az új lakások több mint 50%-át 1999. utolsó negyedévében, közel egyharmadát pedig decemberben vették használatba. Jelentős eltérés mutatkozott tavaly, a korábbi évekhez képest a lakásmegszűnések terén is. A KSH szerint elsősorban az ár- és belvíz következtében mintegy 27%-kal több lakás szűnt meg (5.800), mint az előző évben. Ez azt is jelentette, hogy az új lakások 30%-a pótlási célokra kellett szolgáljon. 
Forrás: Statisztikai Havi Közlemények 1999/11, Világgazdaság 2000. Febr. 24., Népszabadság 2000. Febr. 24.
A lakásépítések régiónkénti alakulását az alábbi táblázat szemlélteti
Lakásépítés körzetenként				
Terület	Időszak	Kiadott lakásépítési engedélyek száma	Épített lakások száma	
Közép-	1996. 	9.889	7.463	
Magyarország 	1997. 	9.842	8.059	
	1998. 	8.887	7.116	
	1999. 	11.637	6.799	
Közép-	1996. 	2.316	2.332	
Dunántúl 	1997. 	2.484	2.366	
	1998. 	2.206	1.899	
	1999. 	2.763	1.458	
Nyugat-	1996. 	3.337	2.963	
Dunántúl	1997. 	3.615	3.016	
	1998. 	2.749	2.004	
	1999. 	4.038	2.293	
Dél-	1996. 	2.514	2.538	
Dunántúl	1997. 	2.495	2.515	
	1998. 	2.082	1.655	
	1999. 	2.668	1.454	
Észak-	1996. 	3.162	2.748	
Magyarország	1997. 	3.493	3.275	
	1998. 	2.186	2.192	
	1999. 	2.514	2.038	
Észak-Alföld	1996. 	5.904	7.115	
	1997. 	5.723	6.278	
	1998. 	3.260	3.618	
	1999. 	4.572	3.365	
Dél-Alföld	1996. 	3.331	3.098	
	1997. 	2.822	2.621	
	1998. 	2.072	1.839	
	1999. 	2.385	1.880	
Forrás: Statisztikai Havi Közlemények 1996, 1998/1-2, Világgazdaság 2000. Febr. 24.

A környező országok és a hazai lakásépítési trendeket mutatja be a következő grafikon. Ebből jól látható, hogy csak Magyarországon volt az utóbbi három évben visszaesés a lakásépítés területén.
Forrás: Világgazdaság 2000. február 18.

A fafeldolgozó-ipar készletei

A közzétett készlet adatok szerint a fafeldolgozó iparban, a feldolgozó iparhoz hasonlóan, folyóáron folyamatosan növekszik a készletszint. A fafeldolgozó ipar esetében az éves készletváltozás 1995-ben és 1998-ban meghaladta az infláció mértékét, míg a feldolgozóipar esetében ez a tendencia 1998-tól figyelhető meg. Az elmúlt öt év negyedévenkénti adatai ciklikusságot mutatnak a fafeldolgozásban, azaz többnyire a második negyedév zárókészlete a legmagasabb és a harmadik negyedévi a legalacsonyabb. Ezzel szemben a feldolgozóipar készletváltozása közel egyenletes növekedést mutat. Az összes készletállomány megoszlását tekintve a fafeldolgozó iparban a saját termelésű készletek aránya 70-90% között mozgott, eltolódva a magasabb értékek irányába az utóbbi években. Hasonló tendenciákat mutatnak a feldolgozóipari adatok is. 

Forrás: Statisztikai Havi közlemények, 1996, 1997/11, 1998/12, 1999/1-2, 11
Megjegyzés: az adatok az 50 fő feletti vállalkozásokra vonatkoznak

Céginformáció     külföldről és itthonról, FAGOSZ tagoknak jelentős árkedvezménnyel.
Témafelelős: Milei Olga, Tel: 355-65-39, 375-76-58, e-mail: omilei.fagosz@dbassoc.hu

E U     hírek

Itt egy új blokkot nyitunk, amelyben az Európai Unió különböző testületeinél és bizottságainál, valamint az európai szakmai szövetségeknél számunkra elérhető dokumentumokat és híreket szeretnénk a tagsággal megismertetni.
Az EU csatlakozási tárgyalásokról magyarul kaphatunk tájékoztatást az alábbi honlapon:
http://europa.eu.int/comm/tfan/index_hu.html
Ez a honlap a Bizottság csatlakozási tárgyalásokért felelős Különbizottságát (TFNA) mutatja be, és tájékoztatást nyújt a tárgyalások körébe tartozó kérdésekről és eljárásokról. Röviden ismerteti, mi mindenre terjed ki az EU kibővítése és ismerteti a kapcsolatokat az Európa szerver útján másutt elérhető ide vonatkozó információkhoz.
CEI-Bois hírek
A CEI-Bois az Európai Fafeldolgozóipari Szövetség, melynek a FAGOSZ 1992. óta társult tagja. A továbbiakban a tőlük érkező iratokat és tájékoztató anyagokat igyekszünk erőnkhöz mérten feldolgozni és a tagság részére a FATÁJ útján ismertetni. Az iratokat minden esetben angolul kapjuk és az esetek döntő többségében e-mailban. Az iratok az egy-két oldaltól a 40-80 oldalig terjedelműek lehetnek. Tagjainknak ezekből kérésre szívesen küldünk e-mail-ben másolatot.
A következő FATÁJ-ban az elmúlt néhány hónapban érkezett iratok listáját közzétesszük szükség szerint néhány szavas ismertetéssel. Az alábbiak ízelítőt adnak az iratok jellegéről.
Az EU Erdészeti és Faipari bizottságA
Az EU Bizottsága (a központi szervezet: miniszterelnöki hivatal) hozta létre a fenti Bizottságot, melynek angol neve: Foretry and Forest Based Industries Committee. (A középső három szó rövidítéséből ezt többen FBI-nak is nevezik.)
A múlt év folyamán az EU Bizottság felkérésére tanulmány készült az EU fafeldolgozó iparának helyzetéről és versenyképességéről. Ezt a tanulmányt és annak végkövetkeztetéseit az EU 1999. októberében befogadta. 
Az elkészült dokumentum alapján az Erdészeti és Faipari Bizottság akcióprogramot fogadott el:
•	Nem kereskedelmi korlátok feltárása az EU-n belüli és kívüli kereskedelemben. Az új szabályozások, törvények megalkotási és bevezetési folyamatának figyelése.
•	A melléktermék, másodlagos alapanyag, stb. meghatározása EU szinten. Folyamatos dialógus megteremtése a fafeldolgozó/hasznosító iparágak termékeinek újrahasznosításának témájában.
•	Promóciós program kidolgozása – az EU támogatásával - annak tudatosítására, hogy az erdők és a faanyagok széndioxid, ill. széntárolók/ gyűjtők.
•	Adatbázis felállítása, mely tartalmaz minden fellelhető, a fafeldolgozó iparral kapcsolatos adatot. Ennek az adatállománynak az ágazat javára történő felhasználása.
•	A fafeldolgozó ipar lakossági megítélésének vizsgálata. Kommunikációs stratégia kidolgozása, különös tekintettel az oktatásra.
•	A Közép-kelet európai országok csatlakozással kapcsolatos jogharmonizációs tevékenységének tanulmányozása. Az intézményi rendszer kiépítésének elsegítése a Közép-kelet európai országok magánvállalkozói szövetségein keresztül.
A fenti témaköröket a Bizottság 6 munkacsoportban tárgyalja.
CEI-Bois Környezetvédelmi munkabizottság
1.	A Holland kormány1999. szeptemberében bejelentette, hogy tiltást kíván bevezetni a kreozottal telített fatermékek importjára. A CEI BOIS, az érdekelt iparágak, a nemzeti és európai hatóságok együttes fellépése eredményeként 2000. március 28-ig halasztást szenved az intézkedés bevezetése. Dánia, Finnország és az EU Bizottság szintén észrevételt fűzött a tervezett rendelethez. Ezekre az észrevételekre és tiltakozásokra a holland kormány köteles választ adni.
2.	A munkabizottság rendszeres időközökben foglalkozik a hulladékégetés problematikájával, tekintettel arra, hogy az Európa Parlament Környezetvédelmi Bizottságában is napirenden van egy ezzel kapcsolatos irányelv. Érdeklődés esetén a teljes anyag angol nyelven, e-mailen elérhető a titkárságon.
3.	Az 1988-ban létrehozott, az éghajlatváltozás kérdéseivel foglalkozó kormányközi bizottság (életrehívói az ENSZ Környezetvédelmi Programja és a Meteorológiai Világszervezet) 1999. decemberében megjelentette második előzetes jelentését a földhasználat, a földhasználat változás és az erdészet témakörében. A megjelent anyaggal kapcsolatosan a CEI BOIS az alábbi álláspontot képviselte:
•	A fafeldolgozó ipar jelentősen hozzájárul a CO2 szennyezés csökkentéséhez: 
•	A fatermékekbe beépülő és bezáródó szénvegyületek révén,
•	A fatermékek hosszú élettartama miatt,
•	A fahulladékok és biomassza fűtőanyagként történő felhasználása lehetővé teszi a szilárd tüzelőanyagok helyettesítését. Szorgalmazza, hogy az energetikai piac a szabad piac elvei szerint működjön, és azt ne torzítsák adók és szubvenciók.
Fentiekből adódóan újra számba kell venni a kitermelt faanyag mennyiségét, a készletváltozást át kell vezetni, és a korábban említett tevékenységeket szén süllyesztőként kell elismertetni. 

4.	EU Újrahasznosítási Fórum – január végén elfogadták a végleges jelentést, amely az alábbi fő megállapításokat/célkitűzéseket tartalmazza:
•	A jelenlegi hulladék meghatározás értelmezési problémákat okoz, ezért szükséges a meghatározás felülvizsgálata,
•	Javasolja egy tanulmány elkészítését, mely lehetővé tenné az újrahasznosításra alkalmas, de eddig még nem ismert fahulladék csatornák feltárását eredetük, minőségük és rendeltetésük szerint,
•	Kéri az energetikai piac liberalizálását, mint a fafeldolgozó iparnak az energetikai piachoz való csatlakozását garantáló közgazdasági eszköz.
•	Kéri a faalapú hulladékok vegyi szennyezettségének eltávolítását szolgáló kutatások további támogatását.
CEI-Bois Statisztikai ad-hoc bizottság
Mint ismeretes 2000. január 01-től érvényes a felülvizsgált Kombinált Nomenklatúra (KN) 44 fejezete. Ennek eredményeképpen különválasztásra került az MDF és a nedves eljárással készülő farostlemez, összevontak néhány alacsony kereskedelmi forgalmat képviselő, és megszüntettek egyes elavult kódokat. A felülvizsgálat során egyértelművé vált, hogy a KN felülvizsgálata nem felel meg a fafeldolgozó ipar legújabb elvárásainak, így szükségessé válik a Harmonizált Rendszer (HS) 44 fejezetének is, a piac igényeihez alkalmazkodó, felülvizsgálata. Ez legkorábban 2006/2007-ben következhet be. Az ezzel kapcsolatos előkészítő anyagok e-mailen, angol nyelven a FAGOSZ titkárságon folyamatosan elérhetők.
CEI-Bois Szabványosítási munkabizottság
A munkacsoporton belül több EU szabvány/ajánlás előkészítése folyik:
•	Befejezéséhez közeledik a favázas épületekkel kapcsolatos ajánlás előkészítése, ill.
•	Megkezdődött a rönkházakkal kapcsolatos előkészítő munka,
•	Folyik a munka a bármilyen anyagból készült lépcsőkkel kapcsolatos szabványosítás előkészítésével kapcsolatban is. A témát 4 fejezetben kívánják tárgyalni
1.	Előre gyártott lépcső elemek általában, különös tekintettel a lakóépületek beltéri lépcsőire,
2.	Lakóépületek kültéri előre gyártott lépcső elemei,
3.	Egyéb épületek előre gyártott beltéri lépcső elemei
4.	Egyéb épületek előre gyártott kültéri lépcső elemei
•	Megkezdődött a szilárd bio-fűtőanyagokra vonatkozó szabvány előkészítése. Az előzetes elképzelések szerint a szabvány csak olyan fűtőanyagokra vonatkozna, ami szelektált, éghető, nem veszélyes, nem fertőzött biomassza alapú alapanyagból vagy hulladékból készül. A szabvány tervezett felépítése az alábbi:

1.	Fogalom meghatározások, definíciók, leírások,
2.	Tüzelőanyag specifikációk, osztályok és minőség-szavatosság,
3.	Mintavétel,
4.	Fizikai és mechanikai tesztek,
5.	Kémiai tesztek.
Vita folyik a Bizottság tagjai között a tőzeg besorolásával kapcsolatosan.
A CEI-Bois kezdeményezésére a Bizottság elfogadta, hogy a “hulladék” szó használata, mint meghatározás csak addig legyen használatos, míg a leendő szilárd bio-fűtőanyagokra vonatkozó szabvány meg nem születik. Ezt követően a hulladékokat is tartalmazó alapanyagok megnevezése termék lesz.
•	Az EU Építőipari Állandó Bizottsága legutóbbi ülésén többek között foglalkozott egyes építőipari termékek szabványosítási kérdésével. A határozat értelmében bekerült az európai szabványosítási programba az összetett szerkezetű padló rendszer, a gipszkötésű faforgácslap és a préselt lemez épület burkolat.
Az Európai Szabványügyi Bizottság (CEN), mely a falemezek szabványát szerkeszti, javaslatot tett a formaldehid tartalom jelölésére a termékeken az alábbi változtatással (változtatások aláhúzva):
“Azon termékek esetében, ahol a gyártási technológia szerint formaldehidet alkalmaznak, a formaldehid tartalmat az ENV 717-1 vizsgálat alapján kell megállapítani, és az alábbi csoportok valamelyikébe besorolni:
E1 – környezetszennyező anyagok kibocsátása 0,13 mg/légm3, vagy kevesebb
E2 - környezetszennyező anyagok kibocsátása > 0,13 mg/légm3
Ez a követelmény nem vonatkozik azon termékekre, melyek természetes módon tartalmaznak formaldehidet. Ezeket bevizsgálás nélkül az E1-es csoportba lehet sorolni.
Az ENV 717-1 vizsgálat alapján a termékre megállapított kezdeti besorolást követően a rutinszerűen végzett ellenőrző vizsgalatokat már bármilyen, az ENV 717-1 vizsgálatnak megfelelő más vizsgálati módszerrel is el lehet végezni.”
•	EU akció a japán piacra kerülésért 
 Az európai fűrészipari vállalkozások hátrányba kerültek a japán piacon az ausztrál és észak-amerikai vállalkozásokkal szemben, mivel az európai EN 1912 szabványt a japán hatóságok nem ismerik el. Az egyik lehetséges módja a japán fél általi elismertetésnek, a japán osztályozás beépítése az EN 1912 szabványba. Ennek elfogadtatása az EU-nak a témával foglalkozó CEN munkacsoportjában történhet meg.
•	Munkacsoport alakult a faépítésben használt háromdimenziós (térbeli) szegező lemez szabványosítási irányelveinek kidolgozására. A munka befejezésének határideje 2001 nyara.

Hazai hírek
Együttműködési megállapodás az OAFSZ és a FAGOSZ között
A Fagazdasági Országos Szakmai Szövetség az erdőgazdálkodók, az elsődleges faipar és a fakereskedelem képviseletében és az Országos Asztalos és Faipari Szövetség a szövetség által tömörített bútor és épületasztalos vállalkozások képviseletében 2000. március 13-án tagjaik számára nyújtható többlet előnyök és szolgáltatások érdekében a faipari szakma egységesebb képviselete és a szakmai kihívásokra való hatékonyabb felkészülés céljából együttműködési megállapodást kötött.
Az együttműködési megállapodást a FAGOSZ részéről Cserép János elnök, míg az OAFSZ részéről Baranyai Pál alelnök látta el kézjegyével, majd a megállapodás keretein belül megtörtént a néhány közös álláspontot igénylő egyeztetés lefolytatása is.
A megállapodás értelmében a hatékonyabb információcsere céljából a két szövetség egyezteti Internet megjelenését, illetve összekapcsolja honlapjait, kölcsönösen használják egymás nyomtatott médiáit, illetve a FAKAT céginformációs adatbázis szerkesztésében a kölcsönös előnyök alapján az OAFSZ is részt vállal.
Rendezvényeiket összehangolják a jövőben, illetve a két szövetség saját rendezvényei részvételi díját a társszövetség tagjai részére is tagi áron biztosítja.
Az együttműködés kiterjed még a környezetvédelem, az oktatás, a szabványalkotás, a minőségügy területére, a faalapú termékek hatékonyabb marketingjére, illetve az EU-csatlakozásra való felkészülésre.
A két szövetség ezen együttműködésen belül fokozottan összpontosít a kis- és középvállalkozásoknak nyújtható szolgáltatások bővítésére, illetve az ez irányban elérhető állami és pályázati támogatások megismertetésére, kihasználására.
A két szövetség – az egyezmény értelmében – mindent megtesz, hogy a faipari vertikum egymásra épülő szegmensei, nevezetesen az elsődleges és másodlagos faipar a hazai piacon mind inkább egymásra találjanak és köztük kölcsönösen előnyös gazdasági kapcsolatok alakuljanak ki, illetve fejlődjenek tovább.

Az Országos Asztalos- és Faipari Szövetség szakmai érdekvédelmi szövetség, melyet 1990-ben Sopronban 76 alapító tag hozott létre. Az elmúlt tíz év alatt mára kb. 1100 fős taglétszámával a szakma egyik meghatározó szervezetévé nőtte ki magát.
A Szövetség alapvető célcsoportja a bútor- és asztalosiparban tevékenykedő kis- és középvállalkozások, melyek számára a szervezet számos praktikus szolgáltatással igyekszik a termelő tevékenységet információkkal segíteni, illetve a kapcsolódó törvényi, gazdasági mozgástérben az eligazodást megkönnyíteni. Az OAFSZ területi szervezetei révén megyei szinten is szolgálja tagjait tanácsadással és különböző szolgáltatásokkal. A Szövetség számos országos szakmai rendezvényt, konferenciát szervez illetve részt vesz a szabványalkotás, a törvénymódosítások bizonyos területeiben. 
Új tagok a FAGOSZ-ban

PENDA Mezőgazdasági Gépkereskedelmi Kft.
Cím: 1158 Budapest, Késmárk u. 9.
Levélcím: 1243 Budapest, Pf: 503
Tel: ( 1) 4173214 4173021
Fax: ( 1) 4173239
E-mail cím: penda@matavnet.hu
Fejér Lajos - ügyvezető
Nadobán Erika - kereskedelmi vezető, 
Mobil: (20) 9256305
Tevékenység leírás:
Különböző erdőgazdasági berendezések, erdőművelési és telepítési gépek forgalmazása. Képviselt márkák: AGRIMASTER, EREDI FERRI ROMOLO, SOGEMA, PIETRO MORO, SELVATICI, GANDINI.

Csertő Imre Vállalkozó
Cím: 6077 Orgovány Ürögi Lajos u. 21.
Tel: 06-60-381-024
E-mail cím: csimi@mail.silicondreams.hu
Internet cím: www.fagosz.hu/cserto-imre
Tevékenység leírás: Fakitermelés

PANNONKANT Kereskedelmi és Szolgáltató Kft.
Cím:1042 Budapest, Árpád út 183-185.
Tel: ( 1) 3695485 3708322
Fax: ( 1) 3695411
Internet cím: www.fagosz.hu/pannonkant
E-mail cím: pannonkant@drotposta.hu
Szántó Csaba - ügyvezető igazgató
Molnár Elvira - kereskedelmi vezető
Tevékenység leírás:
Különböző élzáró anyagok forgalmazása: T-profil, ABS élléc (Stillemons), melamin fólia (Varex), fa élléc, élfurnér (DIB, Furwa). Konyhaprogram: Blanco mosogatók, csaptelepek, Mivakor konyhai kiegészítők. Egyéb: lamello keksz, fafogantyúk, ragasztók.

EUROFURNÉR Kereskedelmi Kft.
Cím: 6791 Szeged-Kisk.dorozsma, Tóth J. dűlő 1.
Postafiók: 6791 Szeged-Kisk.dorozsma, Pf: 18
Cím: (20) 9617242
Internet cím: www.fagosz.hu/eurofurner
Vadászné Buday Erika - ügyvezető igazgató,
Keresztes Mihályné Dóra Ilona - értékesítés-vezető, Tevékenység leírás:
Késelt színfurnérok széles választékának forgalmazása. Európai és amerikai fafajok: fehér tölgy, vörös tölgy, kőris, jávor, dió, cseresznye, fenyő, gőzölt bükk; afrikai választék: sapelli csíkos, sapelli sima, kosipo csíkos, aningheri, koto.

KAMLER Fenyő Fűrészáru
Cím: 1163 Budapest, Nagyicce sor
Tel: ( 1) 4035893 4035148
Fax: ( 1) 4035893 Fax:
Kamler János - vállalkozó
Tevékenység leírás:
Fenyő fűrészáru forgalmazása. Gyalult fenyő áruk, rétegelt lemezek (1525x1525 mm, 8, 12 mm); 16 mm-es forgácslapok. Komplett tetőszerkezeti anyagok, megrendelés szerint.
Rendezvények

PRIMULTINI Fűrészüzemi Nyitott Nap
A TECHNITRADE Kft. mint a PRIMULTINI magyarországi képviselete valamint Németh Zsolt fűrészüzem tulajdonos ez évben is megtartja 2000 május 12.-én (péntek) de. 10 órai kezdettel Csákváron a PRIMULTINI Fűrészüzemi Nyitott Nap rendezvényét, melyre ezennel Önt és műszaki vezetőjét szeretettel meghívja. 
A rendezvény magába foglalja:
Előadás a PRIMULTINI cég közreműködésével, a Csákvári Fűrészüzemben telepített PRIMULTINI 1150-es rönkvágó szalagfűrész üzem közbeni megtekintése, kávé, ebéd stb.
Gyülekezés: 8083 Csákvár, Szent István u. 1.
Részvételi díj: Két fő részvétele ingyenes, további jelentkezők részvétele fejenként 2.000 -Ft.
Jelentkezés és információ:
TECHNITRADE Kft
1012 Budapest, Logodi u. 34/A
Tel: 1/212-0018, 1/212-0019
Fax: 1/212-0019 Mobil: 06-20-941-4596

Osztrák-magyar üzletember-találkozó a tavaszi Nemzetközi Grazi Vásáron
Grazi Nemzetközi Tavaszi Vásár: 2000 ápr29-máj7. Graz Ausztria
A Magyar Kereskedelmi és Iparkamara a Kamara Grazi Képviseleti Irodájával közösen üzleti delegáció kiutazását tervezi a tavaszi Nemzetközi Grazi Vásárra. Az osztrák-magyar szakember-találkozó május 2-án lesz Grazban.
A találkozóra nemcsak a kiállítóknak megfelelő profilú vállalatok jelentkezését várják, hanem a kinti képviselet vállalta, hogy minden érdeklődő vállalatnak igyekszik osztrák partnervállalatot találni.
A vásáron megjelenő vállalatok és intézmények tevékenységi köre: fűtés, egészségügyi berendezés, kapu, ajtó, szem. gépkocsi, fafeldolgozás (Felder, Teubel, Pichelmann), tápszerek, bútor, földművelési technikák, divat, sport, szabadidő, gasztronómiai felszerelés, háztartási eszköz.
A kiutazás irányára: 20.000, Ft/fő (Első nap: utazás és szállás Bükfürdőn. Második nap: tárgyalás, vásárnézés és hazautazás.)
Jelentkezési Határidő: március 30. Jelentkezés és információ: Paksi Mária Tel: 474-5142, fax: 474-5149 
E-mail: paksi@mail.mkik.hu
Keres-Kínál
Profi Irodabútor és Lakberendező cégekhez keresnek: értékesítési tanácsadót:
Követelmény: felsőfokú végzettség (építészmérnök, belsőépítész, faipari mérnök), tárgyalóképes angolnyelv-tudás, jó megjelenés. Juttatások: kimagasló alapbér + jutalék, saját gépkocsi használat esetén teljes költségtérítés
További információ: Rozovics Krisztina Tel: 1/209-3221, 1/209-3222 Ablemen Személyzeti Tanácsadó iroda

Eseménynaptár 2000.
Az alábbiakban ízelítőt adunk eseménytárunkból a közeli időszakra. A teljes évi eseménylistánk 400 elemet, a március közepe - május közepe időszaki rész összesen 87 elemet tartalmaz. A további események, a szervezők és más tájékoztatás iránt érdeklődő tagjaink forduljanak bizalommal a titkárságon Győri Nándorhoz.

2000. március 23- május 14.

HOLZ-HANDWERK Famegmunkáló Gépek és gyártási anyagok szakvására FENSTERBAU/ FRONTALE Nemzetközi Szakvásár: ablak, homlokzati technológiák, részegységek, építőelemek. 
március 23.-26. Nürnberg  Németország

ANEST Gödi Faipari Napok Szakmai előadás (CNC), Kiállítás és Vásár
március 23.-25. Göd

SILVA REGINA Nemzetközi Erdészeti Vásár 
április 2.-6. Brünn Cseh-Köztársaság

MTA EB Erdő Vad és Fagazdaság-tudományi Fórum
április 6. Budapest

Salone Internazionale del Mobile
Nemzetközi Bútorvásár 
április 11.-16. Milánó Olaszország

CONSTRUMA Nemzetközi építőipari és épületgépészeti szakkiállítás 
április 11-15. Budapest

BWS Famegmunkáló, fafeldolgozó, asztalos-szerszám, vasáru nemzetközi szakvásár
április 12-15. Salzburg Ausztria

CSIBA Házi Vásár
április 13-15. Kőszeg

WWF Erdőfigyelő Képzés  
április 15  Budai-hegység

FATE Felületkezelési tanfolyam 
április 17-19. Veszprém

SMI Nemzetközi svájci bútor-szakvásár
április 21-25. Zürich  Svájc

BMT Nemzetközi Bútorvásár
április 22-25. Vilnius Litvánia

SECUREX Nemzetközi munka- és biztonság szakkiállítás
április 26-29. Budapest

SZEVA Szerszám, vasáru és barkács szakkereskedői kiállítás  
április 27-29. Budapest

FAGOSZ Fakereskedelmi Konferencia 
április 26-27.  Siófok (Hotel Ezüstpart)

Holzbau und Ausbau   
május 4-7. Friedrichshafen Németország

FATE Faanyagvédelmi konferencia 
május 5-6. Mátrafüred Magyarország

HAJDÚÉP 2000 Építészeti és Lakberendezési Szakkiállítás 
május 5-7. Debrecen (Hódos Imre Sportcsarnok)

Bányász-Kohász-Erdész Találkozó   
május 5-7. Taploca

Primultini Fűrészüzemi Nyitott Nap 
május 12. Csákvár

EXPOLIGNUM Nemzetközi erdészeti és faipari gépkiállítás 
május 11-14. Zsolna Szlovák Köztársaság

FORESTRY Erdészeti Szakkiállítás 
május 11-14. Varsó Lengyel Köztársaság